DECIZIE nr. _________ din __________
de modificare şi completare a Procedurii de evaluare, aprobare şi decontare a ajutorului de stat pentru proiectele care pot fi finanţate în cadrul schemei de ajutor de stat reglementate de Hotărârea Guvernului nr. 421/2018 pentru instituirea unei scheme de ajutor de stat privind sprijinirea producţiei de opere audiovizuale pe teritoriul României, începând cu sesiunea 2024, aprobată prin Decizia managerului Oficiului de Film şi Investiţii Culturale nr. 659/2024
Având în vedere dispoziţiile art. 3 alin. (10) din Hotărârea Guvernului nr. 421/2018 pentru instituirea unei scheme de ajutor de stat privind sprijinirea producţiei de opere audiovizuale pe teritoriul României, cu modificările şi completările ulterioare, 
Având în vedere prevederile Hotărârii Guvernului nr. 478/2026 privind modificarea Hotărârii Guvernului nr. 421/2018 pentru instituirea unei scheme de ajutor de stat privind sprijinirea producţiei de opere audiovizuale pe teritoriul României, publicată în Monitorul Oficial al României Partea I nr. 507/19.06.2026, 
în temeiul dispoziţiilor art. 2 lit. d), art. 3 lit. g) şi h) şi ale art. 8 alin. (3) din Hotărârea Guvernului nr. 638/2023 privind organizarea şi funcţionarea Oficiului de Film şi Investiţii Culturale,
managerul Oficiului de Film şi Investiţii Culturale emite prezenta decizie.
Articolul I
Procedura de evaluare, aprobare şi decontare a ajutorului de stat pentru proiectele care pot fi finanţate în cadrul schemei de ajutor de stat reglementate de Hotărârea Guvernului nr. 421/2018 pentru instituirea unei scheme de ajutor de stat privind sprijinirea producţiei de opere audiovizuale pe teritoriul României, începând cu sesiunea 2024, aprobată prin Decizia managerului Oficiului de Film şi Investiţii Culturale nr. 659/2024, publicată în Monitorul Oficial al României, Partea I, nr. 636 şi 636 bis din 4 iulie 2024, cu completările și modificările aduse prin Decizia managerului Oficiului de Film și Investiții Culturale nr. 759/2024 și prin Decizia managerului Oficiului de Film și Investiții Culturale nr. 596/2025, se modifică şi se completează după cum urmează:
1. Termenul limită „1 noiembrie 2026” prevăzut la articolul 2 alin. (1) lit. d) și l), la articolul 5 alin. (1) și (3), la articolul 26 alin. (2) lit. i) și k), la articolul 30 alin. (1) și de asemenea în cuprinsul Anexelor 1.4. și 4.1.2.,  se înlocuiește cu termenul „1 noiembrie 2029”.
2. Termenul limită „31 decembrie 2026” prevăzut la articolul 3 alin. (5) și la articolul 5 alin. (4) se înlocuiește cu termenul „31 decembrie 2029”.
3. Termenul limită „1 noiembrie 2028” prevăzut la articolul 2 alin. (1) lit. e), la articolul 7 alin. (1), la articolul 38 alin. (1) și de asemenea, în cuprinsul Anexei 4.1.3., se înlocuiește cu termenul „1 noiembrie 2031”.
4. La articolul 3, alineatul (1) literele a) și b), alineneatul (7) și alineatul (8) se modifică și vor avea următorul cuprins:
(1) Bugetul schemei de ajutor de stat pentru perioada 2024 - 2029, disponibil conform art. 3 alin. (5) din H.G. nr. 421/2018, este defalcat astfel:
a) credite de angajament pentru semnarea de acorduri pentru finanţare în perioada 2024 - 2029;
b) credite bugetare pentru plata ajutorului de stat în perioada 2024-2031.
..............................................................................................
(7) Plata ajutorului de stat se efectuează în perioada 2024-2031, acoperind maxim 30% din totalul cheltuielilor eligibile pentru producţia de opere audiovizuale eligibile, efectuate pe teritoriul României, în limita creditelor bugetare aprobate anual prin legea bugetului de stat pentru această schemă de ajutor de stat. 

(8) Oficiul va publica pe pagina https://ofic.ro/, în termen de 10 zile de la adoptarea prezentei decizii, bugetul alocat şi bugetul disponibil spre a fi alocat pentru perioada 2024 - 2029. Informaţiile publicate vor fi actualizate lunar în prima decadă a lunii. Alocarea bugetului şi bugetul disponibil sunt informaţii de interes public. 
5. La articolul 5, alineatul (2) se modifică și va avea următorul cuprins:
(2) Certificatele de eligibilitate se emit în ordinea în care au fost emise hotărârile Comisiei de Film de aprobare a cererii de înregistrare, în limita bugetului prevăzut la Art. 3 alin. (1) lit. a). Oficiul va actualiza periodic pe site-ul său bugetul total rămas disponibil pentru înregistrarea proiectelor în perioada 2024 - 2029. 
..............................................................................................
6. La articolul 29, la alineatul (2), se rectifică eroarea materială strecurată în text în privința anului adoptării Hotărârii Guvernului nr. 421, unde în loc de „2028” se va citi „2018”.
7. După articolul 45, se introduce articolul 45^1, care va avea următorul cuprins:
Art. 45^1
Certificatele de eligibilitate și Acordurile de finanțare încheiate până la data intrării în vigoare a Hotărârii Guvernului nr. 478/2026 privind modificarea Hotărârii Guvernului nr. 421/2018 pentru instituirea unei scheme de ajutor de stat privind sprijinirea producţiei de opere audiovizuale pe teritoriul României, publicată în Monitorul Oficial al României Partea I nr. 507/19.06.2026, rămân valabile și produc efectele prevăzute de legea în vigoare la data emiterii sau încheierii lor, inclusiv în privința termenelor de depunere a cererilor de finanțare și respectiv plată.

Art. II
[bookmark: _GoBack]Procedura de soluţionare modificată potrivit dispoziţiilor art. I se va aplica tuturor cererilor de înregistrare nesoluționate de către Comisia de Film în România la data intrării în vigoare a Hotărârii Guvernului nr. 478/2026.
Art. III
Prezenta decizie se publică în Monitorul Oficial al României, Partea I.


